Калі ты сябра недзяржаўнай моладзевай арганізацыі (не гаворачы ўжо, што ты яе кіраўнік), будзь упэўнены, што рана ці позна праз твае перакананні ў цябе ўзнікнуць праблемы з вучобай ці працай, а яшчэ цябе хутчэй за ўсё чакаюць “суткі”. Мой адпачынак у санаторыі “Акрэсціна” яшчэ, відаць, наперадзе, але ціск ва ўніверсітэце сапраўды пачаўся, і неўзабаве мяне напаткала “непалітычнае” адлічэнне.